CELEX: 62013CN0279
Language: sk
Date: 2013-05-22 00:00:00
Title: Vec C-279/13: Návrh na začatie prejudiciálneho konania, ktorý podal Högsta domstolen (Švédsko) 22. mája 2013 — C More Entertainment/Linus Sandberg

20.7.2013   
            
            
               SK
            
            
               Úradný vestník Európskej únie
            
            
               C 207/33
            
         Návrh na začatie prejudiciálneho konania, ktorý podal Högsta domstolen (Švédsko) 22. mája 2013 — C More Entertainment/Linus Sandberg
   (Vec C-279/13)
   2013/C 207/55
   Jazyk konania: švédčina
   
      Vnútroštátny súd, ktorý podal návrh na začatie prejudiciálneho konania
   
   Högsta domstolen
   
      Účastníci konania pred vnútroštátnym súdom
   
   
      Navrhovateľka: C More Entertainment AB
   
      Odporca: Linus Sandberg
   
      Prejudiciálne otázky
   
   
               1.
            
            
               Zahŕňa pojem verejný prenos v zmysle článku 3 ods. 1 smernice 2001/29/ES (1) činnosť spočívajúcu v poskytnutí prepojenia na dielo, ktoré vysiela nositeľ autorského práva k tomuto dielu, na verejne dostupnej internetovej stránke prostredníctvom kliknutia na link?
            
         
               2.
            
            
               Závisí odpoveď na prvú otázku od spôsobu poskytnutia prepojenia?
            
         
               3.
            
            
               Má sa vziať do úvahy skutočnosť, že prístup k dielu, na ktoré odkazuje prepojenie, je akýmkoľvek spôsobom obmedzený?
            
         
               4.
            
            
               Môžu členské štáty priznať autorovi širšie výlučné právo tým, že stanovia, že verejný prenos zahŕňa aj činnosti, ktoré nie sú uvedené v článku 3 ods. 1 smernice?
            
         
               5.
            
            
               Môžu členské štáty priznať nositeľovi práv širšie výlučné právo tým, že stanovia, že verejný prenos zahŕňa aj činnosti, ktoré nie sú uvedené v článku 3 ods. 2 smernice?
            
         
      (1)  Smernica Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, s. 10; Mim. vyd. 17/001, s. 230).